2ο ΔΗΜ. ΣΧΟΛ.

ΜΕΤ/ΣΗΣ

ΤΑΞΗ: Ε1

ΓΛΩΣΣΑ

ΟΝΟΜΑ:

ΗΜΕΡΟΜΗΝΙΑ:

ΤΕΛΙΚΕΣ ΠΡΟΤΑΣΕΙΣ

**Τελικές** ( από την αρχαία λέξη τέλος = σκοπός) ονομάζονται οι εξαρτημένες προτάσεις που φανερώνουν το σκοπό για τον οποίο γίνεται αυτό που δηλώνεται στην πρόταση την οποία προσδιορίζουν ( και που συνήθως είναι κύρια)

π.χ. Έφυγε γρήγορα **για να προλάβει το λεωφορείο**

Ξεχωρίζουμε τις τελικές προτάσεις στο λόγο από τις λέξεις **για να** και **να**, με τις οποίες αρχίζουν (εισάγονται) και ονομάζονται **τελικοί σύνδεσμοι**.

• Το ρήμα των τελικών προτάσεων βρίσκεται

συνήθως σε υποτακτική έγκλιση.

• Οι τελικές προτάσεις όταν είναι αρνητικές δέχονται άρνηση μη(ν).

•Οι τελικές προτάσεις χωρίζονται με κόμμα από τις προτάσεις που προσδιορίζουν, εκτός αν αρχίζουν με

το **να.**

Υπάρχουν προτάσεις που αρχίζουν κι αυτές με το να, όμως δεν είναι τελικές αλλά βουλητικές. Οι βουλητικές προτάσεις συμπληρώνουν την έννοια του ρήματος ή μιας ρηματικής φράσης και δεν εισάγονται με το σύνδεσμο για να.

ΠΡΑΚΤΙΚΟΣ ΚΑΝΟΝΑΣ

Όταν το να μπορεί να αντικατασταθεί με το για να, τότε η πρόταση είναι τελική, αλλιώς είναι βουλητική.

π.χ. Τα παιδιά πηγαίνουν στο σχολείο **να μάθουν γράμματα**. ( = για να μάθουν γράμματα → τελική)

Θα ήθελα **να ήσουν εδώ** ( εδώ το να δεν μπορεί να αντικατασταθεί με το για να → βουλητική)

ΑΣΚΗΣΕΙΣ

Να μεταφέρετε τις παρακάτω περιόδους στο τετράδιο και να υπογραμμίσετε τις τελικές .

α) Πάρε το φακό μαζί σου, για να βλέπεις στο σκοτάδι.

β) Διαβάζω πάντα, για να είμαι προετοιμασμένος.

γ) Δεν είχε κανέναν να τη φροντίσει.

δ) Χρειάζεσαι μεγάλο πλάστη για ν’ ανοίξεις τα φύλλα για την πίτα.

ε) Η Ελένη πήγε να δει τη φίλη της, που είναι στο νοσοκομείο.

στ) Συγκάλεσαν συμβούλιο, για ν’ αποφασίσουν τι θα γίνει.